पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना से दो और मरीजों की मौत हो गई है। कोरोना फ्लू जैसे संदिग्ध लक्षणों वाले 4348 नए सैंपल लेने और 3191 सैंपलों की रिपोर्ट प्राप्त होने पर वीरवार को कोविड के 229 नए पॉजिटिव मरीजों के आने से जिले में कोरोना मरीजों की कुल संख्या 20441 हो गई है। सिविल सर्जन डाॅ. रणजीत सिंह ने बताया कि जिले में कोविड-19 के वीरवार तक लिए गए कुल सैंपलों की संख्या 471509 हो गई है और लैब से प्राप्त रिपोर्टों अनुसार 446867 सैंपल निगेटिव, जबकि 5960 सैंपलों की रिपोर्ट का इंतजार है, 202 सैंपल इनवेल्ड हैं और अब तक मरने वालों की संख्या मौतें की संख्या 767 हो गई है।
वहीं एक्टिव केसों की संख्या 2052 है, जबकि ठीक होकर घर गए मरीजों की संख्या 19096 है। सिविल सर्जन डाॅ. रणजीत सिंह ने बताया कि जिले वीरवार को 29 मरीज शहर और बाकी 200 मरीज जिले के अन्य सेहत केंद्रों के साथ संबंधित है। उन्होंने बताया कि जिन 2 मरीजों की मौत हुई है, उनमें 52 वर्षीय पुरुष निवासी हाजीपुर की मौत निजी अस्पताल जालंधर में और 28 वर्षीय युवक वासी छता बाजार होशियारपुर की मौत होशियारपुर सिविल में हुई है।
28,492 फ्रंटलाइन वर्करों का हुआ टीकाकरण
जिले में अब तक 2,85,594 लोगों को कोरोना वैक्सीन लग चुकी है। स्वास्थ्य विभाग टेस्टिंग व टीकाकरण में और तेजी ला रहा है। जिले में अब तक 8925 हेल्थ केयर वर्करों को पहली व 4578 वर्करों को दूसरी डोज लगने के साथ-साथ 28,492 फ्रंटलाइन वर्करों को पहली व 6602 को दूसरी डोज लग चुकी है। इसी तरह 45 से 60 वर्ष आयु वर्ग के लाभार्थियों में 1,39,636 को पहली और 15,794 को दूसरी डोज भी लगाई जा चुकी है। 60 वर्ष या इससे अधिक आयु के 68,961 लाभार्थियों को पहली व 12,606 को दूसरी डोज लग चुकी है। डिप्टी कमिश्नर अपनीत रियात ने बताया कि योग्य लाभार्थियों को वैक्सीन लगाने के साथ-साथ टेस्टिंग भी युद्धस्तर पर जारी है।
30 सरकारी व 11 प्राइवेट स्थानों पर टेस्टिंग जारी
डिप्टी कमिश्नर ने बताया कि जिले में 30 सरकारी व 11 प्राइवेट स्थानों पर टेस्टिंग जारी है। उन्होंने बताया कि जिले में होम आइसोलेशन, अलग-अलग अस्पतालों में बेडों की संख्या या एंबुलेंस की उपलब्धता संबंधी हेल्पलाइन नंबर जारी किए गए हैं। उन्होंने लोगों से अपील की कि वे कोविड हिदायतों को लेकर पूरी तरह से चौकस रहें ताकि किसी परेशानी का सामना न करना पड़े। वहीं, स्वास्थ्य विभाग की टीमों ने वीरवार को स्थानीय दाना मंडी में सुबह 6.30 बजे सैंपलिंग शुरू करके कुल 275 सैंपल लिए। जिला स्वास्थ्य अधिकारी डाॅ. लखवीर सिंह के नेतृत्व में पुरानी कनक मंडी के नजदीक आत्मसुख आत्मदेव आश्रम में दिव्यांग व्यक्तियों, उनके पारिवारिक सदस्यों व आश्रम के स्टाफ सहित 70 से अधिक लोगों को वैक्सीन की पहली डोज लगाई।
जिला कचहरी में कोविड वैक्सीनेशन कैंप 12 को
चीफ ज्यूडिशियल मजिस्ट्रेट-कम-सचिव जिला कानूनी सेवाएं अथॉरिटी अपराजिता जोशी ने बताया कि जिला कचहरी परिसर में टीकाकरण कैंप 12 मई को लगाया जाएगा। कैंप कोर्ट रूम नंबर 5 में सुबह 10 शुरू होगा, जिसमें ज्यूडिशियल आफिसर्स व लीगल एड वर्कफोर्स टीमें व अथॉरिटी के कार्यालय व कोर्ट के स्टाफ का टीकाकरण किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva zho_Hant eng_Latn